**-NACRT-**

Na temelju članka 9. stavak 1. Zakona o naseljima (“Narodne novine” broj 54/88) i članka 37. Statuta Grada Novske (“Službeni vjesnik Grada Novske”, broj 8/21), Gradsko vijeće Grada Novske na svojoj \_\_\_\_\_sjednici održanoj \_\_\_\_\_\_\_\_\_\_\_\_\_\_\_godine donosi

**PRIJEDLOG ODLUKE**

**o određivanju imena ulica u naselju Brestača**

Članak 1.

Ovom Odlukom određuju se imena ulica u naselju Brestača.

Članak 2.

Imena ulica u naselju Brestača određuju se kako slijedi:

1. Zagrebačka

2. Josipa Kozarca

3. Radnička

Članak 3.

Stupanjem na snagu ove Odluke prestaje važiti Odluka o izmjeni imena ulice u naselju Brestača (“Službeni vjesnik” broj 52/1991.).

Članak 4.

Ova Odluka stupa na snagu osmog dana od dana objave u “Službenom vjesniku” Grada Novske.

SISAČKO – MOSLAVAČKA ŽUPANIJA

GRAD NOVSKA

GRADSKO VIJEĆE

 **PREDSJEDNIK**

 **Ivica Vulić**

**OBRAZLOŽENJE NACRTA PRIJEDLOGA**

Radi različitog pristupa prilikom imenovanja ulica u nomotehničkom smislu nastaju problemi u radu tijela državne uprave i drugih državnih tijela i tijela jedinica lokalne i područne (regionalne) samouprave koje u svom radu moraju koristiti nazive ulica i trgova.

Grad Novska dobio je od Odjela za katastar nekretnina Novska popis ulica u svim naseljima na području JLS Novska i sve odluke o imenovanju ulica i trgova, s prijedlogom da se isprave uočene nepravilnosti.

Također je utvrđeno da se u arhivi Grada Novske i Ispostavi katastra u Novskoj ne nalazi se osnovna odluka o imenima ulica u naselju Brestača, već samo izmjena odluke iz 1991. godine u kojoj se ime ulice “Bratstvo i jedinstvo” mijenja u ime “Josip Kozarac”.

Ovim nacrtom prijedloga odluke utvrđuju se i određuju već postojeća imena svih ulica u naselju Brestača, a dosadašnje ime ulice “Josip Kozarac” mijenja se u ime “Josipa Kozarca”, dakle stavlja se u odgovarajući padež kako je gramatički ispravno.

Pravni temelj za donošenje ove Odluke je sadržan u članku 9. Zakona o naseljima (Narodne novine, broj54/88) koji propisuje da ime naselja, ulice i trga određuje skupština općine uz pribavljeno mišljenje mjesnih zajednica na čijem području se nalazi naselje, ulica odnosno trg. Ovaj nacrt prijedloga u pisanoj formi dostaviti će se Mjesnom odboru Brestača radi davanja mišljenja.

**Posebno napominjemo da donošenje i primjena predložene odluke neće prouzročiti trošak građanima naselja Brestača te da neće biti potrebe za mijenjanjem osobnih dokumenata. Također sadržaj odluke nije preimenovanje ulica i trgova naselja Brestača.**

Grad Novska

Upravni odjel za komunalni sustav, prostorno planiranje i zaštitu okoliša